Yr Ysgrifenyddiaeth a'r Aelodau | Mental Health Review Tribunal for Wales
Mae dwy ran i Dribiwnlys Adolygu Iechyd Meddwl Cymru; yr ysgrifenyddiaeth a'r aelodau. Mae'r ddwy'n gweithio gyda'i gilydd yn ystod y broses ymgeisio a chyfeirio, ond yn cyflawni tasgau gwahanol.
Yr ysgrifenyddiaeth yw swyddfa'r tribiwnlys ac mae'n gyfrifol am weinyddiaeth y tribiwnlys. Mae'r ysgrifenyddiaeth:
Yn ymdrin â'r galwadau ffôn a'r ymholiadau ysgrifenedig
yn prosesu ceisiadau a chyfeiriadau
yn pennu dyddiad ar gyfer gwrandawiadau tribiwnlysoedd
yn sicrhau bod gwybodaeth glir yn cael ei rhoi ynglŷn â phryd a ble y cynhelir y gwrandawiad.
Cysylltwch â ni os nad ydych yn gallu dod o hyd i'r hyn rydych yn chwilio amdano ar y wefan hon neu os nad ydych yn deall rhywbeth.
Mae gan Dribiwnlys Adolygu Iechyd Meddwl Cymru lywydd ac mae'n gyfrifol am yr aelodau ac am benderfyniadau'r tribiwnlys. Mae gan y tribiwnlys hefyd aelodau cyfreithiol sy'n gyfreithwyr, aelodau meddygol sy'n seiciatryddion, ac aelodau lleyg sydd â phrofiad o faterion iechyd meddwl fel arfer. Mae aelodau'r tribiwnlys yn cael eu penodi gan yr Arglwydd Ganghellor.
Fel arfer bydd tri aelod tribiwnlys yn bresennol mewn gwrandawiad tribiwnlys; aelod cyfreithiol, aelod meddygol ac aelod lleyg. Bydd gwrandawiadau tribiwnlys yn cael eu rheoli gan lywydd y tribiwnlys neu aelod cyfreithiol. Rôl llywydd y tribiwnlys neu'r aelod cyfreithiol yw ysgrifennu penderfyniadau'r tribiwnlys, gwneud cyfarwyddiadau a rhoi gwybod am ohiriadau os oes angen.